குறள் 1115 (அனிச்சப்பூ )  [பகற்குறிக்கண் பூவணி கண்டு சொல்லியது]  அனிச்சப்பூக் கால்களையாள் பெய்தா ணுசுப்பிற்கு  () அனிச்சப் பூக் கால் களையாள் பெய்தாள் நுசுப்பிற்கு  நல்ல படாஅ பறை. (05) நல்ல படாஅ பறை.  தொடரமைப்பு: அனிச்சப்பூக் கால்களையாள் பெய்தாள், நுசுப்பிற்கு நல்ல பறை படாஅ.      இதன்பொருள் அனிச்சப்பூக் கால் களையாள்= இவள் தன்மென்மை கருதாது அனிச்சப்பூவை முகிழ் களையாது சூடினாள்; நுசுப்பிற்கு நல்ல பறை படாஅ = இனி இவள் இடைக்கு நல்ல பறைகள் ஒலியா.  உரை விளக்கம் அம்முகிழ்ப் பாரம் பொறாமையின், இடை முரியும்; முரிந்தால் அதற்குச் செத்தார்க்குரிய நெய்தற்பறையே படுவது என்பதாம். மக்கட்குரிய சாக்காடும், பறைபடுதலும் இலக்கணைக்குறிப்பால் நுசுப்பின்மேல் ஏற்றப்பட்டன.